Nafarroako Parlamentuko Mahaiak, 2020ko maia­­­tzaren 25ean egindako bilkuran, Eledunen Ba­­­­tzarrari en­­­­tzun ondoren, erabaki hau hartu zuen, besteak beste:

**1.** Izapide­­­­tzeko onar­­­­tzea Marisa De Simón Caballero andreak aurkezturiko mozioa, zeinaren bidez Nafarroako Gobernua premia­­­tzen baita albait lasterren azter di­­­tzan prezioak igo izateko arrazoiak, eta laster esku har dezan igoera hori kontrola­­­tzeko eta ezerezteko.

**2.** Nafarroako Parlamentuko Aldizkari Ofizialean argitara dadin agin­­­­tzea.

**3.** Mozioa Osoko Bilkuran izapide­­­­tzea, eta zuzenketak aurkezteko epea buka­­­­tzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2020ko maia­­­tzaren 25ean

Lehendakaria: Unai Hualde Iglesias

MOZIOAREN TESTUA

Izquierda-Ezkerra talde parlamentario mistoko foru parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako mozio hau aurkeztu du, Osoko Bilkuran eztabaidatu eta bozkatzeko:

COVID-19ak eragindako pandemiaren ondoriozko osasun krisia hasi zenez geroztik, premia-premiazko kontsumo-produktuak –elikagaiak batik bat– garestitzen ari dira zenbait kasutan, eta egiazko arriskua dago erosketaren saskiaren prezioa modu orokorrean handitzen joatekoa. Izquierda-Ezkerrak egoera hori kontrolatzea eta lehengoratzea exigitzen du. Ez da onargarria familiek zailtasunak izatea familiakoak elikatzeko.

Datuak setatsuak dira, eta prezioen igoera erreala dela erakusten dute. Martxoan, kontsumorako prezioen indizea % 2,7koa izan zen elikagaietan eta alkoholik gabeko edarietan, aurreko hilabetekoa baino zazpi hamarren handiagoa beraz. Industria Institutu Nazionalak apirilari buruz argitaratutako datuen arabera, KPI lau hamarren eta elikagaiak % 1,8 igo ziren martxoarekin alderatuta.

Urteko igoera % 4,2koa da, eta elikagai freskoak –esaterako, barazkiak eta lekaleak– % 10,4 igo dira hilabete batean, martxotik apirilera.

Hori dela-eta, honako erabaki proposamen hau aurkeztu dugu:

1.- Nafarroako Parlamentuak Nafarroako Gobernua premiatzen du albait lasterren azter ditzan prezioak igo izateko arrazoiak, eta laster esku har dezan igoera hori kontrolatzeko eta ezerezteko.

2.- Nafarroako Parlamentuak Nafarroako Gobernua premiatzen du Nafarroa Suspertu Planean neurriak eta jarduketak jaso ditzan elikagaien prezioak kontrolatzen eta jaisten laguntzeko; besteak beste, banaketa-bide publikoak abian jartzeko aukera.

Iruñean, 2016ko maiatzaren 15ean

Eleduna: Marisa de Simón Caballero